Донна Каран

**Донна Каран** (), туганда **Донна Айви Фаске** (; 1948 елның 2 октябре, Нью-Йорк, АКШ) — Америка модельеры һәм бизнесвумен. Donna Karan һәм DKNY (Donna Karan New York) бөтен дөньяга танылган сәүдә маркаларын булдырган.

## Тормыш юлы
Донна Айви Фаске 1948 елның 2 октябрендә Нью-Йоркта яһүдләр гаиләсендә туа. Үги атасы (тегүче) һәм анасы (модель) гаиләсендә үсә. Әтисе Доннага нибары өч яшь булганда вафат була. Әниcе Куинни иҗади тәхәллүсе астында Calvin Klein брендының булачак дизайнеры Честер Вейнбергның шоурумында чыгыш ясый. 14 яшендә Донна кием сатучы була.

1966 елда мәктәпне тәмамлый (George W. Hewlett High School) һәм ике ел буе Parsons School of Design дизайн һәм рәсем сәнгатенә өйрәнә. Анна Кляйнның модалы йортында 1989 елга кадәр эшли. Шул ук вакытта «the Essentials» һәм «Seven Easy Pieces» линиясен эшләтеп җибәрә.

### Компания
1974 елда Анна Кляйн яман шештән үлгәч, Каран аның Йортының баш модельеры була. Ә 1984 елда Donna Karan International Inc (DKNY) үз проектын башлап җибәрә. Аны Anne Klein Йорты акционеры — япон төркеме Takihyo хуплый. 1985 елның көзендә яңа Йорт беренче коллекцияне тәкъдим итә. Күрсәтмәдән соң матбугат нәтиҗә ясый: Каран мода тарихына керә, яңа караш тәкъдим итә — Donna Karan Collection АКШта бестселлер дип таныла.

Тиз арада компания цех буларак үзгәртелгән кунакханәдәге бер кечкенә ательедан глобаль Donna Каран New York Company була.

1997 елның языннан башлап тагын берничә лейбл астында кием-салым җитештерелә:

* D,
* DKNY Classic,
* DKNY Active.

1998 елда анда 1540 хезмәткәр эшли, шулар арасында йөз дизайнер. Команда тугыз төркемгә бүленгән була. 1992 елдан DKNY ир-атлар өчен дә киемнәр җитештерә башлый.

2008 елда компаниянең йөзе Кейт Мосс була.

Донна Каран «Җиде гади әйбер» уникаль концепциясен эшләгән беренче дизайнер була. Ул барысын да вак-төяккә кадәр уйлап тапкан һәм аның концепциясе буенча зур шәһәрдә яшәүче һәр хатын-кыз үзенең база гардеробына алыштыргысыз җиде әйберне кертергә тиеш. Донна Каран өчен монда керә свитер, легинслар, чалбар, күн жакеты, блузка, костюм һәм уңайлы күлмәк. Башка модельерлардан аермалы буларак, Каран беркайчан да зиннәтле киемнәр булдырырга омтылмый һәм аның киемнәре барысы өчен билгеләнгән.

2004 елда Assouline нәшрияты тарафыннан Донна Каранның мода индустриясенә керткән өлешен «The Journey of a Woman; 20 Years of Donna Karan» китабы белән билгеләп үтә.

## Бүләкләр

* 1977 һәм 1982 елларда Coty American Fashion Critics' Award премиясе.
* Coty дан залына керү (1984).
* Council of Fashion Designers of America (CFDA) 1992 елда аның ир-атлар, 1990 һәм 1996 елларда хатын-кызлар линияләрен билгеләп үтә.
* Өч ел рәттән CFDA махсус призлары (1985, 1986, 1987).
* Fashion Group International тарафыннан билгеләп үтелә.

## Шәхси тормыш
1970 еллар башында Марк Каран кием-салым кибетләре челтәре хуҗасына кияүгә чыга, кызы Габриэль туа. 1978 елда пар таркала.

1983 елда скульптор Стивен Вайска кияүгә чыга, ул 2001 елда үпкәдәге яман шештән үлгәнчегә кадәр компанияне генераль директор буларак җитәкли.

Үзенең туган Нью-Йорк штатында яши.

Каббаланы өйрәнә.

Доннаның якын дусты — Барбра Стрейзанд.

## Искәрмәләр


## Сылтамалар

* Donna Karan New York рәсми сайты
* Инглиз телендә биографиясе
* Рус телендә биографиясе 

Төркем:АКШ эшмәкәрләре
Төркем:Нью-Йоркта туганнар
Төркем:Әлифба буенча шәхесләр
Төркем:Википедия:Замандашлар биографиясе
Төркем:Википедия:Викимәгълүматтан чыганак булган мәкаләләр
Төркем:1948 елда туганнар
Төркем:2 октябрь көнне туганнар